28.3.2006 Den Europæiske Unions Tidende L 90/1 (Retsakter, hvis offentliggørelse ikke er obligatorisk) RÅDET RÅDETS AFGØRELSE af 27. februar 2006 om indgåelse af aftalen mellem Det Europæiske Fællesskab og Det Schweiziske Forbund om samar- bejde om statistik (2006/233/EF) RÅDET FOR DEN EUROPÆISKE UNION HAR - under henvisning til traktaten om oprettelse af Det Europæiske Fællesskab, særlig artikel 285, stk. 2, sammenholdt med artikel 300, stk. 2, første punktum, og artikel 300, stk. 3, andet afsnit, under henvisning til forslag fra Kommissionen, under henvisning til udtalelse fra Europa-Parlamentet (?), og ud fra følgende betragtninger: (1) — Den 20. juli 2000 bemyndigede Rådet Kommissionen til at føre forhandlinger med Det Schweiziske Forbund om en aftale om statistisk samarbejde. (2) I henhold til Rådets afgørelse af 26. oktober 2004 og med forbehold af senere indgåelse af aftalen blev aftalen undertegnet på Fællesskabets vegne den 26. oktober 2004. (3) — Aftalen bør godkendes - TRUFFET FØLGENDE AFGØRELSE: Artikel 1 Aftalen mellem Det Europæiske Fællesskab og Det Schweiziske Forbund om statistisk samarbejde godkendes herved på Fælles- skabets vegne. Teksten til aftalen er knyttet til denne afgørelse. ()) Udtalelse af 14.12.2004 (endnu ikke offentliggjort i EFT). Artikel 2 Fællesskabet repræsenteres i Det Blandede Udvalg, der nedsættes i medfør af aftalens artikel 3, af Kommissionen, der bistås af repræsentanter for medlemsstaterne. Fællesskabets holdning til afgørelser, der træffes af Det Blandede Udvalg, vedtages af Rådet med kvalificeret flertal på forslag af Kommissionen, når der er tale om spørgsmål vedrørende Schweiz' finansielle bidrag og væsentlige undtagelser med hensyn til udvidelse af Fællesskabets retsakter til også at omfattet Schweiz. I alle andre afgørelser, der træffes af Det Blandede Udvalg, og med hensyn til henstillinger fastlægges Fællesskabets holdning af Kommissionen. Artikel 3 Formanden for Rådet giver den i aftalens artikel 13 omhandlede notifikation på Fællesskabets vegne (?. Artikel 4 Denne afgørelse offentliggøres i Den Europæiske Unions Tidende. Udfærdiget i Bruxelles, den 27. februar 2006 På Rådets vegne U. PLASSNIK Formand () Aftalens ikrafttrædelsesdato offentliggøres i Den Euroopæiske Unions Tidende på foranledning af Generalsekretariatet for Rådet.